OpenLLM-France/wikimedia huggingface dataset:
# Sport Vereniging Transvaal

L'Sport Vereniging Transvaal és un club de futbol surinamès de la ciutat de Paramaribo.

## Palmarès

* Lliga surinamesa de futbol: 19
** 1925, 1937, 1938, 1950, 1951, 1962, 1965, 1966, 1967, 1968, 1969, 1970, 1973, 1974, 1990, 1991, 1996, 1997, 2000
* Copa surinamesa de futbol: 3
** 1996, 2002, 2008
* Copa President de Surinam de futbol: 2
** 1997, 2008
* Copa de Campions de la CONCACAF 2
** 1973, 1981
# Albert de Giussano

Albert de Giussano (en llombard: Albert de Giussan, AFI:, en italià: Alberto da Giussano AFI:) fou un personatge llegendari que per la tradició va vèncer la batalla de Legnano. És l'heroi nacional de la Llombardia.

## Referències

* ↑ «Alberto da Giussano tra realtà e mito» (en italià), 27-05-2010. [Consulta: 2 febrer 2023].
* ↑ «ALBERTO da Giussano in "Enciclopedia Italiana"» (en italià). [Consulta: 2 febrer 2023].
# Luigi Pulci

Luigi Pulci (Florència, 15 d'agost de 1432 - Pàdua, 11 de novembre de 1484) fou un poeta famós principalment per l'obra Morgante, una història èpica d'un gegant convertit al cristianisme que segueix el cavaller Rotllà, escrita en un to heroic paròdic.
Pulci va néixer a Florència, en una família noble però molt empobrida i endeutada, i va treballar com a comerciant: els seus patrons van ser els Mèdicis, especialment Llorenç el Magnífic, que va enviar Pulci en missions diplomàtiques, encara que va ser protegit especialment per la mare de Lorenzo, Lucrezia Tuornabuoni, qui li va encarregar escriure Morgante , un poema humorístic sobre matèria èpica francesa pel qual és principalment conegut. Era una obra més medievalitzant que humanista, però que va obrir el camí als poemes cavallerescos posteriors, inspirats en ell, de Matteo Maria Boiardo (Orlando inamorato) i Ludovico Ariosto (Orlando furioso).
A més, Pulci va compondre obres lleugeres com la Beca di Dicomano, un poema rústic que parodia l'obra de Lorenzo Nencia di Barberino, que al seu torn parodia l'amor cortès. Tanmateix, en algun moment entorn de l'any 1470, Pulci va caure en desgràcia, potser per haver entrat en conflicte amb l'entorn platònic de Marsilio Ficino; necessità més diners i passà al servei de Roberto Sanseverino, un condottiere del nord que seguí en els seus desplaçaments (Milà, Pisa i Venècia) fins a la seva mort. Al març de 1481 va ser nomenat capità de Val di Lugana, feu de Sanseverino. Havent emmalaltit en un dels seus viatges, va morir a Pàdua el 1484 i fou sepultat en terra no sagrada com a heretge, perquè les seves obres van ser considerades descregudes i en el mateix confí de l'ambigüitat ideològica. Pulci va ser amic dels homes més il·lustres del seu temps: Toscanelli, Pietro Aretino i Angelo Poliziano, entre d'altres.
El seu germà Luca (1431-1470) també va ser escriptor. Les seves obres, totes en idioma italià, inclouen Pistole, Driadeo d'amore i Ciriffo Calvaneo .

## Obres

Morgante és un poema èpic cavalleresc en vuitena rima, subdividit en cants, que recupera la matèria del cicle carolingi. El títol deriva del seu personatge més popular, un gegant que Rotllà converteix a la fe cristiana i les aventures del qual constitueixen gran part de la trama. Al principi, el 1478, l'obra posseïa 23 cants i en l'edició definitiva va quedar en 28 (1483). Els últims cinc cants afegits a l'edició de 1483 narren la mort de Rotllà a Roncesvalls i tenen un estil molt diferent al de l'edició anterior.
Altres composicions seves són inferiors a Morgante: la Beca da Dicomano, una paròdia de l'idil·li pastoral en vers, seguint l'exemple de la Nencia da Barberino de Llorenç el Magnífic; les octaves sobre la Giostra de Lorenzo, un curt nombre de cançons (strambotti, rispetti, sonetti ), un conte en prosa i una Confessione en tercera rima que té l'aparença d'una paròdia d'una part de les Escriptures.
# PLoS Medicine

PLoS Medicine és una revista mèdica que cobreix l'espectre global de la medicina. Va començar a ser publicada el 19 d'octubre del 2004. Va ser la segona revista que va editar Public Library of Science (PLoS) una organització sense ànim de lucre que edita els seus continguts en accés obert. Tots els continguts de PLoS Medicine són publicats sota llicència Creative Commons amb llicència per "reconeixement".

## Referències

* ↑ David Knutson. «New PLOS look». PLOS BLOG. Public Library of Science, 23-07-2012. Arxivat de l'original el 6 agost 2012. [Consulta: 6 agost 2012].

## Enllaços externs

* PLoS Medicine - Lloc web oficial
# Guda

Guda va ser una monja i il·lustradora de manuscrits alemanya del segle xii.

## Carrera

És la copista i il·luminadora d'un homiliari d'autor desconegut conservat a la Universitätsbibliothek (Biblioteca Universitària) de Frankfurt del Main (Ms. Barth. 42) i procedent de la catedral imperial de Sant Bartomeu de Frankfurt (Kaiserdom St. Bartholomäus). Al foli 110 verso hi ha, a la inicial "D" de la paraula "Dominus", un autoretrat on apareix dreta i sostenint amb la mà esquerra una cinta que surt de la mateixa lletra i on s'hi llegeix en llatí: "Guda peccatrix mulier scripsit quae pinxit hunc librum" ("Guda, pecadora, va escriure i va pintar aquest llibre"). La seva mà dreta s'aixeca vers l'espectador.
La resta de capitals ornades del llibre (en total nou) estan decorades amb elements figuratius no humans com flors o dracs, i només en una capital del sermó del dia de l'Assumpció de Maria hi apareix una miniatura de la Verge.
Guda apareix representada amb hàbit de monja; se suposa, per tant, que hauria estat una monja d'un convent femení de Renània. Però no es té més informació sobre la seva persona. El nom de "Guda" pot ser una variant de "Guta" (l'actual Jutta).

## Llegat

Els erudits creuen que Guda va ser una de les primeres dones de la civilització occidental a crear un autoretrat signat. El fet que un artista signi la seva obra és molt estrany en aquesta època.

## Referències

* ↑ Shrimpton, editor, Delia Gaze; picture editors, Maja Mihajlovic, Leanda. Dictionary of women artists. Londres: Fitzroy Dearborn, 1997, p. 9,22. ISBN 1884964214.
# Campionat del món d'escacs femení de 1950

El VIII campionat del món d'escacs femení tingué lloc l'hivern de 1949–1950 a Moscou, Unió Soviètica. El títol havia estat vacant des de la mort de Vera Menchik el 1944. Es disputà un torneig per sistema round-robin, que fou guanyat per Liudmila Rudenko. Els resultats i classificació són els indicats al quadre:
    Jugadora12345678910111213141516PuntsDesempat 1 Liudmila Rudenko (Unió Soviètica)-11½½½½1111011½111½ 2 Olga Rubtsova (Unió Soviètica)0-11½½½0½111111½10½ 3 Elisabeth Bykova (Unió Soviètica)00-½111101½1½1½11068.25 4 Valentina Belova (Unió Soviètica)½0½-1110001111111067.75 5 Edith Keller-Herrmann (RDA)½½00-1011½1101119½62.00 6 Eileen Betsy Tranmer (Anglaterra)½½000-111½½111½19½61.75 7 Chantal Chaudé de Silans (França)½½0010-10½1111119½60.00 8 Fenny Heemskerk (Països Baixos)0101000-1½½11½1½8 9 Clarice Benini (Itàlia)0½110010-000½1117 10 Jozsa Langos (Hongria)0001½½½½1-½0001½644.25 11 María Teresa Mora (Cuba)00½00½0½1½-11100638.75 12 Gisela Kahn Gresser (Estats Units)10000000110-1001532.50 13 Nina Grushkova-Belska (Txecoslovàquia)00½01000½100-½1½532.50 14 Mona May Karff (Estats Units)0000000½0101½-11521.00 15 Ingrid Larsen (Dinamarca)½0½00½00001100-14½ 16 Róża Herman (Polònia)0½00000½0½10½00-3

## Referències

* ↑ «World Chess Championship (Women) 1949-50 Title Tournament» (en anglès). mark-weeks.com. [Consulta: 24 febrer 2014].

## Bibliografia

* Sunnucks, Anne. The Encyclopaedia of Chess (2nd Ed.). Hale, 1976, p. 505–544. ISBN 0-7091-4697-3.
# Lliga bàltica de futbol

La Lliga bàltica de futbol (oficialment Triobet Baltic League) fou una competició de futbol masculina per a clubs que es disputà entre 2007 i 2011 pels millors clubs de les nacions bàltiques, Estònia, Letònia i Lituània. Fou creada per inspiració de la Royal League per a clubs escandinaus i per la Lliga bàltica de basquetbol.

## Història

Les primeres dues edicions del torneig el disputaren el quatre millors equips de cada país. La primera final fou a doble partit i la resta a partit únic. La temporada 2009-10 es va expandir a 16 equips (cinc per país i un equip extra per país del campió anterior).

## Finals

Font:
| Temporada | Campió | Marcador | Finalista | Estadis | Àrbitre |
| 2007 | Metalurgs | 8 - 2 (agregat) 3 - 1, 5 - 1 | Ventspils | Ventspils Olimpiskais Stadions, Ventspils Estadi Daugava, Liepāja | Kristo Tohver Audrius Žuta |
| 2008 | Kaunas | 2 - 1 | Skonto | Skonto Stadions, Riga | Hannes Kaasik |
| 2009-10 | Ventspils | 3 - 3 (pr.) 5 - 3 (pen.) | Sūduva | Estadi Sūduva, Marijampolė | Sten Kaldma |
| 2010-11 | Skonto | 1 - 1 (pr.) 5 - 4 (pen.) | Ventspils | Ventspils Olimpiskais Stadions, Ventspils | Nerijus Dunauskas |

## Estadístiques
### Estadístiques per club

| Club | 1r | 2n | Temp. | Títols |
| Ventspils | 1 | 2 | 4 | 2009-10 |
| Skonto | 1 | 1 | 4 | 2010-11 |
| Metalurgs | 1 | 0 | 4 | 2007 |
| Kaunas | 1 | 0 | 2 | 2008 |
| Sūduva | 0 | 1 | 3 | |
| Ekranas | 0 | 0 | 4 | |
| Flora | 0 | 0 | 4 | |
| Levadia | 0 | 0 | 4 | |
| Trans | 0 | 0 | 4 | |
| Dinaburg | 0 | 0 | 2 | |
| Žalgiris | 0 | 0 | 2 | |
| TVMK | 0 | 0 | 2 | |
| Vėtra | 0 | 0 | 2 | |
| Banga | 0 | 0 | 2 | |
| Jūrmala | 0 | 0 | 2 | |
| Kalju | 0 | 0 | 2 | |
| Sillamäe Kalev | 0 | 0 | 2 | |
| Šiauliai | 0 | 0 | 2 | |
| Tauras | 0 | 0 | 2 | |
| Rīga | 0 | 0 | 1 | |
| Olimps | 0 | 0 | 1 | |
| Blāzma | 0 | 0 | 1 | |

### Estadístiques per país

| País | 1r | 2n | Títols |
| Letònia | 3 | 3 | 2007, 2009-10, 2010-11 |
| Lituània | 1 | 1 | 2008 |
| Estònia | 0 | 0 | |

## Referències

* ↑ TrioBet Baltic League winner will be decided in one match (anglès), Juliol 2008. Consulta 8 Abril 2011.
* ↑ TrioBet Baltic League in a brand new format for next season (anglès), Juliol 2008. Consulta 8 Abril 2011.
* ↑ UEFA Executive Committee meeting decisions from Vilnius meeting (anglès), 2 juliol 2009. Consulta 8 Abril 2011.
* ↑ Baltic League a rsssf.com
# Sportclub Enschede

L'Sportclub Enschede és un club de futbol d'Enschede, Països Baixos, fundat el 1910. El club va guanyar el campionat nacional l'any 1926. El 1965, l'SC Enschede es va fusionar amb els seus rivals Enschedese Boys per formar el FC Twente (ambdós clubs van continuar com a clubs que no pertanyien a la lliga). Actualment l'Sportclub juga a la Vierde Klasse (9a categoria del futbol neerlandès).

## Història

L'Sportclub Enschede es va fundar l'1 de juny de 1910. Aviat el club va esdevenir un dels principals clubs de futbol dels Països Baixos, guanyant el títol nacional el 1926 i guanyant cinc vegades la Lliga de l'Est. De 1935 a 1937 el club va ser dirigit per Béla Guttmann.
Quan el 1956 es va establir la nova Eredivisie (com a lliga principal dels Països Baixos), l'SC Enschede va ser un dels millors equips amb jugadors estrella com Abe Lenstra i Helmut Rahn. El 1958 van perdre després de 180 (!) minuts la primera i última final de l'Eredivisie contra el DOS Utrecht. El 1965 es van veure obligats a causa dels deutes a fusionar-se amb els seus rivals Enschedese Boys amb el FC Twente. SC Enschede va continuar com a club d'aficionats fora de la lliga. Actualment, jugua a la Vierde Klasse (la novena categoria del futbol neerlandès).

## Palmarès

* Títol nacional neerlandès:
    Guanyador (1): 1925–26
    Subcampió (1): 1957–58

## Referències

* ↑ Siegman, Joseph M. The International Jewish Sports Hall of Fame. SP Books, 1992. ISBN 9781561710287.
# Méry-Prémecy

Méry-Prémecy és un municipi francès, situat al departament del Marne i a la regió del Gran Est. L'any 2007 tenia 59 habitants.

## Demografia
### Població

El 2007 la població de fet de Méry-Prémecy era de 59 persones. Hi havia 20 famílies, de les quals 4 eren unipersonals (4 dones vivint soles i 4 dones vivint soles), 4 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 22 eren l'habitatge principal de la família, 1 era una segona residència i 4 estaven desocupats. Tots els 27 habitatges eren cases. Dels 22 habitatges principals, 15 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 2 tenien dues cambres, 5 en tenien quatre i 15 en tenien cinc o més. 20 habitatges disposaven pel capbaix d'una plaça de pàrquing. A 5 habitatges hi havia un automòbil i a 15 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Méry-Prémecy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 8 | 50 a 54 | 0 |
| 4 | 45 a 49 | 0 |
| 4 | 40 a 44 | 12 |
| 0 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 8 |
| 0 | 15 a 19 | 4 |
| 4 | 10 a 14 | 0 |
| 8 | 5 a 9 | 4 |
| 0 | 0 a 4 | 8 |

## Economia

El 2007 la població en edat de treballar era de 40 persones, 34 eren actives i 6 eren inactives. De les 34 persones actives 32 estaven ocupades (16 homes i 16 dones) i 2 estaven aturades (1 home i 1 dona). De les 6 persones inactives 2 estaven jubilades, 2 estaven estudiant i 2 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de transport, 1 d'una empresa de serveis i 1 d'una entitat de l'administració pública.
L'any 2000 a Méry-Prémecy hi havia 7 explotacions agrícoles que ocupaven un total de 408 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Méry-Prémecy a l'INSEE.
* Évolution et structure de la population Fitxa amb el detall de dades de Méry-Prémecy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lucien Graff

Lucien Graff (28 de novembre de 1918) és un atleta suís, especialista en el salt de llargada, que va competir durant la dècada de 1940.
En el seu palmarès destaca una medalla de plata en la prova del salt de llargada al Campionat d'Europa d'atletisme de 1946, rere Olle Laessker.

## Millors marques

* Salt de llargada. 7,40 metres (1946)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ «Track and Field Statistics». [Consulta: 8 maig 2020].
# Passeig

Un passeig és un vial urbà on predomina el pas de vianants, i normalment destaquen un interès paisatgístic o arquitectònic, com els passejos marítims. Un altre tipus de passeig és una rambla, denominació emprada únicament en català.

## Referències

* ↑ «Passeig». Gran Enciclopèdia Catalana. Barcelona: Grup Enciclopèdia Catalana.
Viccionari
# Graller

«Graller» té aquests significats:
* Música: Graller, persona que toca la gralla, vegeu Gralla (instrument)
* Toponímia:
** Graller d'Alsamora, avenc de Sant Esteve de la Sarga (Pallars Jussà)
** Graller de Comafaió, avenc de Sant Esteve de la Sarga (Pallars Jussà)
** Graller Petit d'Alsamora, avenc de Sant Esteve de la Sarga (Pallars Jussà)
** Graller del Boixeguer, avenc de Sant Esteve de la Sarga (Pallars Jussà)
** El Graller de Boixeguer, serra d'Àger (la Noguera).
** Serrat del Graller, serrat a la Vall de Boí (Alta Ribagorça).
** Bony del Graller, muntanya de 2.645,8 metres de la Vall de Boí (Alta Ribagorça).
** Barranc del Graller, barranc de Tremp (Pallars Jussà)
# Cal Salvador (Suterranya)

Cal Salvador és una obra de Tremp (Pallars Jussà) protegida com a Bé Cultural d'Interès Local.

## Descripció

Es tracta d'un edifici isolat de planta rectangular amb planta baixa, pis i golfes. La casa consta de tres volums, el central és més alt que els dos laterals que tenen només planta baixa. Els materials emprats són maons de formigó i ciment. Destaca la simetria del conjunt i les dues obertures d'arc de mig punt emplaçades en els cossos laterals.

## Referències

* ↑ «Cal Salvador». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 març 2019].
# Projecte SIGRI

El progetto SIGRI (Sistema Integrato per la Gestione del Rischio Incendi) és un projecte finançat per l'Agència Espacial Italiana per observar desastres naturals a través de l'observació per satèl·lit. L'àrea del projecte és la Mediterrània, especialment a França, Grècia, Itàlia i Espanya, on el risc d'incendis forestals és especialment elevat. Forma part del projecte System for Fire Detection (SFIDE).
El projecte va ser llançat al novembre de 2008 i implica el muntatge d'un sistema de teledetecció per satèl·lit en combinació amb diferents tipus de dades, serà capaç de detectar els incendis forestals per predir el seu comportament al llarg del seu cicle de vida. Entre les activitats dutes a terme s'hi inclouen la planificació i gestió terrestre, la detecció, la gestió d'incendis i vigilància, la cartografia i l'estimació dels danys.

## Referències

* ↑ «Workshop Progetto SIGRI» (en italià). ASI. Arxivat de l'original el 18 d’agost 2016. [Consulta: 7 agost 2016].
* ↑ «AN INTEGRATED SYSTEM FOR THE STRATEGIC SPACEBORNE MANAGEMENT OF FOREST FIRE RISK – SIGRI» (pdf) (en anglès). Euro Soft, 2012. [Consulta: 7 agost 2016].
# Lliga catalana d'hoquei sobre patins en línia femenina

La Lliga catalana d'hoquei sobre patins en línia femenina (abreviat com LCHL) és una competició esportiva de clubs catalana d'hoquei sobre patins en línia. De caràcter anual, està organitzada per la Federació Catalana d'Hoquei Patins. Es disputa en format de lligueta a doble volta, classificant-se els quatre millors classificats per la fase final. Aquesta es disputa en format de final a quatre en un seu neutral, que determina el campió de la competició.

## Historial

* En negreta = Equip guanyador
* (1) = Nombre de campionats
* (pro.) = Prórroga
* (p.) = Penaltis
* Nota: Noms dels equips segons l'època
| Temporada | Data | Campió | Resultat | Finalista | Seu |
| 2003-04 | | AE Sant Andreu | | | |
| 2004-05 | | AE Sant Andreu | | | |
| 2005-06 | | CHL Jujol (1) | | | |
| 2006-07 | | CHL Jujol (2) | | | |
| 2007-08 | | CHL Jujol (3) | | | |
| 2008-09 | | | | | |
| 2009-10 | | HC Rubí Cent Patins | | | |
| 2010-11 | | HC Rubí Cent Patins | | | |
| 2011-12 | | | | | |
| 2012-13 | | HC Rubí Cent Patins | | | |
| 2013-14 | | HC Rubí Cent Patins | | | |
| 2014-15 | | HC Rubí Cent Patins | | | |
| 2015-16 | | HC Rubí Cent Patins | | | |
| 2016-17 | | | | | |
| 2017-18 | | | | | |
| 2018-19 | | | | HC Rubí Cent Patins | |
| 2019-20 | | | | | |
| 2020-21 | | | | HC Rubí Cent Patins | |
| 2021-22 | 28-05-2022 | SAB Tucans Asme | 2-1 | HC Rubí Cent Patins | Pista Asme La Pau, Barcelona |
| 2022-23 | 04-06-2023 | HC Rubí Cent Patins Black A | 5-0 | Vitaldent SAB Tucans ASME | Pista ASME La Pau, Barcelona |

## Referències

* ↑ «hoquei sobre patins en línia». Enciclopèdia de l'esport català. Barcelona: Grup Enciclopèdia Catalana.
* 1 2 3 «Club Hoquei en Línia Jujol». Enciclopèdia de l'esport català. Barcelona: Grup Enciclopèdia Catalana.
* ↑ «L'Uroloki-AESA 'B' i el SAB Tucans ASME guanyen els Campionats de Catalunya sènior». FCP, 30-05-2022. [Consulta: 7 febrer 2023].
* ↑ «L'HCR Cent Patins Black 'A' fa el doblet al Campionat de Catalunya sènior». FCP, 06-06-2023. [Consulta: 3 febrer 2024].
# Alí ibn Ràixid

Alí ibn Ràixid (àrab: علي بن راشد, ʿAlī b. Rāxid) fou emir dels Awlad Mandil del Chelif.
A la mort del seu pare Ràixid ibn Muhàmmad vers el 1310, era encara molt jove i es va optar per treure'l del Chelif i fou portat com a refugiat a la cort marínida, on la seva tia era la vídua del sultà Yússuf ibn Yaqub (que va morir el 1307). Es va criar a la cort i quan fou adult va participar en les campanyes del marínides contra Tlemcen que van portar a la seva ocupació el 1337. Però quan el sultà marinida fou derrotat a Kairuan el 1348, es va apoderar de Miliana, Ténès, Brechk i Cherchell i va restablir l'emirat del Chelif com l'havien tingut els seus ancestres. Va demanar als marínides de reconèixer-lo a canvi del seu suport contra els abdalwadites que resorgien, però no ho va aconseguir. Ali especulava que els abdalwadites respectarien el principat, però es va equivocar i fou derrotat per aquests i es va suïcidar (vers 1351/1352). El seu jove fill Hamza ibn Alí va ser portat a Fes per ser criat com un marínida.

## Bibliografia

* Encyclopaedia of Islam. Second Edition, Brill Publishers, Leiden, s.v. «Mandīl, Awlād or Banū».
# Manel Rosalén i Bellón

Manel Rosalén i Bellón, de vegades escrit Rosalench per error tipogràfic, (Barcelona, 15 de juny de 1911 - Barcelona, 15 de maig de 1989) fou un futbolista català dels anys 1930 i 1940.

## Trajectòria

Era conegut amb el sobrenom del ferralla (chatarra en castellà). Començà la seva trajectòria al CE Júpiter l'any 1930 on romangué durant cinc temporades. El 1935 fou fitxat per l'Hèrcules CF d'Alacant, amb qui jugà a primera divisió la temporada 1935-36. Durant la Guerra Civil espanyola retornà al Júpiter on jugà com a amateur, i dos partits amistosos amb el RCD Espanyol, fins que el FC Barcelona es fixà en ell. Jugà al Barça entre 1939 i 1944, any en què fou cedit breument al Constància d'Inca. Disputà amb el Barcelona 168 partits, 89 d'ells de lliga. Es proclamà campió de la Copa d'Espanya l'any 1942 en la final disputada a l'Estadi de Chamartín derrotant l'Athletic Club per 4 a 3. Els seus darrers clubs foren el CF Badalona i la UE Sant Andreu. Fou internacional amb la selecció de Catalunya. Fou entrenador del CE Júpiter i del CE L'Hospitalet.

## Palmarès
### FC Barcelona

* Copa espanyola: 1941-42

## Referències

* 1 2 3 4 «Rosalén: Tuvo el Mundo a sus pies». Diari Sport, 16-11-2012. [Consulta: 1r febrer 2015].
* ↑ Closa, Antoni; Jaume Rius. Selecció Catalana de Fútbol: nou dècades d'història. Editorial Jaume Rius, 1999. ISBN 8492294434.
* 1 2 3 4 5 6 «Falleció Rosalén». Mundo Deportivo, 16-05-1989. [Consulta: 1r febrer 2015].
* 1 2 «Falleció Rosalench». La Vanguardia, 16-05-1989. [Consulta: 1r febrer 2015].
* ↑ «Equipos probables para los partidos de hoy». Mundo Deportivo, 29-11-1936. [Consulta: 1r febrer 2015].
* ↑ «Rosalench se queda en Barcelona y en el Barcelona». La Vanguardia, 07-10-1939. [Consulta: 1r febrer 2015].
* ↑ «Copa del Generalísimo 1942». linguasport.com, 20-03-1940. [Consulta: 1r febrer 2015].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Antlia 2

Antlia 2 (Ant 2) és una galàxia satèl·lit nana de baixa brillantor superficial de la Via Làctia a una latitud galàctica d'11,2 º. Té una superfície d'1,26 ° al cel, al sud-est de l'Èpsilon Antliae. La galàxia és de mida semblant al del Gran Núvol de Magalhães, tot i ser d'una brillantor d'1/ 10.000. Antlia 2 té la brillantor superficial més baixa de qualsevol galàxia descoberta i és ~ 100 vegades més difusa que qualsevol galàxia ultra difusa coneguda. La nau espacial Gaia de l'Agència Espacial Europea la va descobrir el novembre de 2018.

## Referències

* 1 2 3 URL de la referència: https://arxiv.org/abs/1811.04082.
* 1 2 «The hidden giant: discovery of an enormous Galactic dwarf satellite in Gaia DR2» (en anglès). Monthly Notices of the Royal Astronomical Society, 2, 12-06-2019, pàg. 2743–2766. DOI: 10.1093/MNRAS/STZ1624.
* ↑ «ESA's Gaia Spacecraft Spots Ghost Galaxy Lurking In Milky Way's Outskirts». Forbes. [Consulta: 20 novembre 2018].
* ↑ The hidden giant: Discovery of an enormous Galactic dwarf satellite in Gaia DR2, 2018.